Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2023. gada 14. septembra sēdē

Iepirkuma procedūras

**“Par transporta ugunsdzēsības sistēmu apkopes, remonta un tehniskā personāla apmācību nodrošināšanu”**

Identifikācijas Nr. RS/2023/59

**NOLIKUMS**

**Rīga**

**2023**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets –transporta ugunsdzēsības sistēmu apkopes, remonta un tehniskā personāla apmācību nodrošināšana.
	2. Galvenais CPV kods: 50531000-6 (iekārtu remonta un tehniskās apkopes pakalpojumi, izņemot elektroiekārtas); 35111500-0 (ugunsdzēšanas sistēma).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 174 900,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2023/59.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2023. gada 5. oktobra plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots atbilstoši 19.1.punkta prasībām.
		4. Finanšu piedāvājuma, kas sagatavots saskaņā ar nolikuma 3., 3.1. un 3.2.pielikumu un atbilstoši 19.2.punkta prasībām.
7. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** transporta ugunsdzēsības sistēmu “Fogmaker” apkopes, remonta un tehniskā personāla apmācību nodrošināšans (turpmāk – Pakalpojums) saskaņā ar iepirkuma procedūras nolikuma prasībām.
	2. Transportlīdzekļu saraksts un nepieciešamā pakalpojuma raksturojums norādīts Tehniskajā specifikācijā (2.pielikums).
	3. Pretendentam jānodrošina, ka “Fogmaker” ugunsdzēsības sistēmu remontam tiek izmantotas tikai oriģinālas rezerves daļas.
	4. **Līguma termiņš:** 1 (viens) gads no iepirkuma līguma noslēgšanas brīža;
	5. Nepieciešamības gadījumā papildus informāciju par iepirkuma priekšmetu iespējams saņemt, sazinoties ar Pasūtītāja kontaktpersonu: Sarmis Svilis, Tehniskās daļas vadītājs, tālrunis 67104715 un 29268284, e-pasts: sarmis.svilis@rigassatiksme.lv.

1. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.4) 3.punktā noteikto kārtību.
	4. Līguma izpildes vieta – Rīga.
	5. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Pretendentam ir ugunsdzēsību sistēmu ražotāja “Fogmaker” apliecinājums, ka pretendents ir tiesīgs veikt “Fogmaker” transportlīdzekļu ugunsdzēsību sistēmu apkopi un remontdarbus, izmantojot “Fogmaker” ražotāja oriģinālās rezerves daļas, kā arī veikt tehniskā personāla apmācības.
3. **Prasības pretendenta tehniskajām un profesionālajām spējām**
	1. Pretendents ne vairāk kā 3 (trīs) iepriekšējos gados (kā arī periodā līdz piedāvājumu iesniegšanas brīdim) ir pieredze vismaz 30 (trīsdesmit) transportlīdzekļos uzstādīto “Fogmaker” ugunsdzēsības sistēmu apkopes un remontdarbu veikšanā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	3. Lai apliecinātu Pretendneta atbilstību 16.2.punktam, Pretendnets iesniedz ugunsdzēsību sistēmu ražotāja “Fogmaker” apliecinājumu, ka Pretendnets ir tiesīgsveikt “Fogmaker” transportlīdzekļu ugunsdzēsību sistēmu apkopi un remontdarbus, izmantojot “Fogmaker” ražotāja oriģinālās rezerves daļas, kā arī veikt tehniskā personāla apmācības sistēmas uzraudzības darbus.
	4. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas :

|  |  |  |  |
| --- | --- | --- | --- |
| Nr. | Sniegtā pakalpojuma apraksts (*norādot transportlīdzekļu, kuros veikts ugunsdzēsības sistēmas apkope un remonts, skaitu, kādi remontdarbi veikti utt*.) | Līguma izpildes gads | Pasūtītājs, Pasūtītāja atbildīgā personas, amats, telefons |
| 1. |  |  |  |
| ... |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums
	1. Tehniskais piedāvājums sagatavojams kā pakalpojuma sniegšanas ietvaros veicamo darbību apraksts (“Fogmaker” ugunsdzēsības sistēmu apkope un remonts), ņemot vērā Tehniskās specifikācijas prasības. Aprakstā jānorāda materiāltehniskie un darbinieku resursi, kas tiks iesaistīti apkopes un remonta darbu izpildē.
	2. Attiecībā uz finanšu piedāvājumasagatavošanu, pretendentam jāievēro šādi nosacījumi:
		1. Pretendents sagatavo finanšu piedāvājumu saskaņā ar Finanšu piedāvājuma formu (3., 3.1. un 3.2.pielikums);
		2. Jānorāda cenas bez pievienotās vērtības nodokļa;
		3. Visām (katras pozīcijas) cenām jābūt norādītām ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. **Piedāvājuma izvēles** **kritērijs** **ir Nolikuma prasībām atbilstošs un saimnieciski visizdevīgākais piedāvājums**, kuru nosaka, ņemot vērā šādus saimnieciski visizdevīgākā piedāvājuma izvērtēšanas kritērijus un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma****vērtēšanas kritēriji** | **Maksimālais punktu skaits** |
| **C1****(C1.1.+C1.2.+C1.3.)** | Pretendenta piedāvātā “Fogmaker” ugunsdzēsības sistēmu apkopes (5 gadīgā) kopējā cena EUR bez PVN (C1.1.)Pretendenta piedāvātā “Fogmaker” ugunsdzēsības sistēmu apkopes (10 gadīgā) kopējā cena EUR bez PVN (C1.2.)Pretendenta piedāvātās apmācības 10 (desmit) tehniskā personāla darbiniekiem “Fogmaker” ugunsdzēsības sistēmu uzraudzības darbiem cena EUR bez PVN (C1.3.) | 80 |
| **C2** | Pretendenta piedāvātā cena par izsaukumu (defektācijas akta sastādīšanai) 1 (vienam) transporta līdzeklim cena EUR bez PVN | 10 |
| **C3** | Pretendenta piedāvātā “Fogmaker” ugunsdzēsības sistēmu remontdarbu veikšanas brigādes 1 (vienas) stundas cena EUR bez PVN | 10 |
|  | Maksimālais iespējamaiskopējā novērtējuma punktu skaits (**N**) | **100** |

* + 1. Katra iesniegtā piedāvājuma kopējais novērtējums (**N**) tiks aprēķināts pēc formulas:**N = C1 + C2 + C3**
		2. Punkti kritērijā **C1** tiks aprēķināti saskaņā ar šādu formulu:

**C1 = 35 x (ZC1 / PC1)**,kur:

 ZC1 - zemākā piedāvātā cena EUR bez PVN;

 PC1 - vērtējamā pretendenta piedāvātā cena EUR bez PVN.

* + 1. Punkti kritērijā **C2** tiks aprēķināti saskaņā ar šādu formulu:

**C2 = 10 x (ZC2 / PC2)**,kur:

 ZC2 - zemākā piedāvātā cena EUR bez PVN;

 PC2- vērtējamā pretendenta piedāvātā cena EUR bez PVN.

* + 1. Punkti kritērijā **C3** tiks aprēķināti saskaņā ar šādu formulu:

**C3 = 10 x (ZC3 / PC3)**,kur:

 ZC3 - zemākā piedāvātā cena EUR bez PVN;

 PC3- vērtējamā pretendenta piedāvātā cena EUR bez PVN.

* 1. Par saimnieciski visizdevīgāko piedāvājumu iepirkuma komisija atzīs piedāvājumu, kurš kopsummā būs ieguvis vislielāko punktu skaitu un, kurš atbilst visām nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko kopējo līgumcenu EUR bez PVN kritērijā “C1”.
	2. Ja tomēr iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, Komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
1. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
2. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **Pielikumi**
4. pielikums – Pieteikuma iesniegšanas ieteicamā forma;
5. pielikums – Tehniskā specifikācija
6. pielikums – Finanšu piedāvājuma veidne;
7. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**
iepirkuma procedūras nolikumam
“Par transporta ugunsdzēsības sistēmu apkopes,

remonta un tehniskā personāla apmācību nodrošināšanu”

identifikācijas Nr. RS/2023/59

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Par transporta ugunsdzēsības sistēmu apkopes, remonta un tehniskā personāla apmācību nodrošināšanu”**

**Identifikācijas Nr. RS/2023/59**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Par transporta ugunsdzēsības sistēmu apkopes,

remonta un tehniskā personāla apmācību nodrošināšanu”

identifikācijas Nr. RS/2023/59

**Tehniskā specifikācija**

Par transporta ugunsdzēsības sistēmu apkopes,

remonta un tehniskā personāla apmācību nodrošināšanu

1. **Transportlīdzekļi, kuriem jāveic "Fogmaker" ugunsdzēsības sistēmas piecgadīgā apkope**

|  |  |  |  |  |
| --- | --- | --- | --- | --- |
|  |  |  |  |  |
|  | **Nr.** | **Transportlīdzekļa nosaukums** | Daudzums (gab.) |
|  | 1. | Autobuss SU-18 E6 |  35  |
|  | 2. | Trolejbuss Škoda 27TR |  75 |

Piecgadīgās apkopes ietvaros Izpildītājam ir jāveic:

1. Virzuļa akumulatora uzpilde;

2. Sadalīšanas sistēmas pārbaude;

3. Detektora balona uzpilde;

4. Detektora caurules pārbaude;

5. Signalizācijas un kabeļu pārbaude;

6. Ugunsdzēšanas sistēmas atiestatīšana;

7. Sistēmas pārbaude;

8. Ikgadējās pārbaudes uzlīmes nomaiņa.

 Piecgadīgās apkopes ietvaros Izpildītājs "Fogmaker" ugunsdzēsības sistēmai veic šādu rezerves daļu/uzlīmju nomaiņu:

1. Aizsargvāciņš F1503-010 sprauslām, 5 gab.(autobusam), 8 gab. (trolejbusam);
2. Uzlīme “Ikgadējā pārbaude”, 1 gab.;
3. Uzlīme marķieris “Nākamā gada pārbaude”, 2 gab.;
4. Saspraudes stiprinājums, 1 gab.;
5. Nipelis 1/4 ”UFxUF nerūsējošā tērauda, 1 gab.;
6. Paplāksne 1/4”, 1 gab.;
7. Uzlīme piktogramma “Detektēšanas caurule”, 8 gab.;
8. Uzlīme “Nākamā 5-gadu/10-gadu apkope”, 1 gab.;
9. Virzuļa akumulatora uzpilde, 1.gab.;
10. Detektora balona uzpilde, 1.gab.
11. **Transportlīdzekļi, kuriem jāveic "Fogmaker" ugunsdzēsības sistēmas desmitgadīgā apkope**

|  |  |  |  |  |
| --- | --- | --- | --- | --- |
|  |  |  |  |  |
|  | **Nr.** | **Transportlīdzekļa nosaukums** | Daudzums (gab.) |
|  | 1. | Autobuss SU-18 E6 |  35  |
|  | 2. | Trolejbuss Škoda 27TR |  25 |

Desmitgadīgās apkopes ietvaros Izpildītājam ir jāveic:

* 1. Virzuļa akumulatora nomaiņa;
	2. Sadalīšanas sistēmas pārbaude;
	3. Detektora balona nomaiņa;
	4. Detektora caurules stiprinājumu nomaiņa;
	5. Signalizācijas un kabeļu pārbaude;
	6. Ugunsdzēšanas sistēmas atiestatīšana;
	7. Sistēmas pārbaude;
	8. Ikgadējās pārbaudes uzlīmes nomaiņa.

 Desmitgadīgās apkopes ietvaros Izpildītājs "Fogmaker" ugunsdzēsības sistēmai veic šādu rezerves daļu/uzlīmju nomaiņu:

* + 1. Aizsargvāciņš F1503-010 sprauslām, 5 gab.(autobusam), 8 gab. (trolejbusam);
		2. Uzlīme “Ikgadējā pārbaude”, 1 gab.;
		3. Uzlīme marķieris “Nākamā gada pārbaude”, 2 gab.;
		4. Saspraudes stiprinājums, 1 gab.;
		5. Virzuļa akumulatora nomaiņa, 1 gab.;
		6. Virzuļa akumulatora depozīta maksa;
		7. Detektora balona nomaiņa, 1 gab.
		8. Nipelis 1/4 ”UFxUF nerūsējošā tērauda, 1 gab.;
		9. Paplāksne 1/4”, 1 gab.;
		10. Uzlīme piktogramma “Detektēšanas caurule”, 8 gab.;
		11. Uzlīme “Nākamā 5-gadu/10-gadu apkope”, 1 gab;
		12. Detektēšanas caurules savienojums SR L6-1/8, 1 gab.;
		13. Caurules T-savienojums T6-1/8-6, 1 gab.;
		14. Detektora caurules T-savienojums, 2 gab.;
		15. Detektēšanas caurules gala spraudnis, 3 gab.;
		16. Detektēšanas caurules atbalsta uzmava, 12 gab.;
		17. Detektora šķidrums 0.15 litri, sarkans, 1 gab.;
		18. Uzlīme "Motora nodalījuma apjoms ir aizsargāts", 1 gab.
1. Izpildītājs nodrošina “Fogmaker” ugunsdzēsības sistēmu apkopes laikā konstatēto ugunsdzēsības sistēmas defektu novēršanu (remontu) un nepieciešamības gadījumā veic “’Fogmaker” ugunsdzēsības sistēmu remontu pēc Pasūtītāja pieteikumiem.

 “Fogmaker” ugunsdzēsības sistēmu remontam jāizmato tikai oriģinālas rezerves daļas.

1. Izpildītājam jānodrošina vismaz 10 (desmit) Pasūtītāja darbinieku (tehniskā personāla) sertificēta apmācība ikgadējai “Fogmaker” ugunsdzēsības sistēmas pārbaudei un apkopei. Pēc apmācībām Izpildītājs izsniedz Pasūtītāja darbiniekiem, kuriem veiktas apmācības, sertifikātu, kas apliecina piedalīšanos minētajās apmācībās un tiesības veikt “Fogmaker” ugunsdzēsības sistēmas pārbaudi un apkopi.

*Tehniskā specifikācija sagatavota 2023. gada 16. jūnijā*

**3.pielikums**

iepirkuma procedūras nolikumam
“Par transporta ugunsdzēsības sistēmu apkopes,

remonta un tehniskā personāla apmācību nodrošināšanu”

identifikācijas Nr. RS/2023/59

**Finanšu piedāvājuma veidne**

Iepazinušies ar konkursa nolikumu, mēs, apakšā parakstījušies un būdami attiecīgi pilnvaroti \_\_\_\_\_\_\_\_\_\_\_\_\_\_\_\_\_\_\_\_\_\_vārdā, piedāvājam veikt pakalpojumu, saskaņā ar iepirkuma procedūras “Par transporta ugunsdzēsības sistēmu apkopes, remonta un tehniskā personāla apmācību nodrošināšanu”, ID Nr. RS/2023/59, nolikumu par šādu cenu:

|  |
| --- |
| **“Fogmaker” ugunsdzēsības sistēmas apkope 5 (pieci) gadīgā (C1.1.)[[2]](#footnote-2)** |
| Nr. | Transportlīdzekļa nosaukums | Daudzums (gab.) | Cena EUR bez PVN par 1 (vienu) transportlīdzekli | Cena EUR bez PVN kopā |
| 1 | Autobuss SU-18 E6 | 35 |  |  |
| 2 | Trolejbuss Škoda 27TR | 75 |  |  |
| **KOPĀ(C1.1.):** |  |
| **“Fogmaker” ugunsdzēsības sistēmas apkope 10 (desmit) gadīgā (C1.2.) [[3]](#footnote-3)** |
| 1 | Autobuss SU-18 E6 | 35 |  |  |
| 2 | Trolejbuss Škoda 27TR | 25 |  |  |
| **KOPĀ(C1.2.):** |  |
| **“Fogmaker” ugunsdzēsības sistēmu uzraudzības darbu apmācības tehniskā personāla darbiniekiem (C1.3.)** |
| Apmācību dalībnieki | Skaits | Par 1 (vienu) darbinieku EUR bez PVN | Cena EUR bez PVN kopā |
| Pasūtītāja tehniskais personāls | 10 |  |  |
| **KOPĀ(C1.3.):** |  |
| **KOPĀ C1= C 1.1.+C 1.2.+C 1.3.:** |  |
| **“Fogmaker” ugunsdzēsības sistēmas defekta konstatācija remontam (C2)** |
| **KOPĀ(C2):** | Cena EUR bez PVN par 1 (vienu) izsaukumu defekta konstatēšanu 1 transportlīdzeklim |
|  |
| **“Fogmaker” ugunsdzēsības sistēmas remonts (C3)** |
| **KOPĀ(C3):** | Izpildītāja brigādes 1 (vienas) stundas cena EUR (bez PVN) |
|  |

**4.pielikums**
iepirkuma procedūras nolikumam
“Par transporta ugunsdzēsības sistēmu apkopes,

remonta un tehniskā personāla apmācību nodrošināšanu”

identifikācijas Nr. RS/2023/59

Līguma projekts

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Par transporta ugunsdzēsības sistēmu apkopes, remonta un tehniskā personāla apmācību nodrošināšanu

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_personā, kas rīkojas saskaņā \_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Par transporta ugunsdzēsības sistēmu apkopes, remonta un tehniskā personāla apmācību nodrošināšanu” (identifikācijas Nr. RS/2023/59) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod un Izpildītājs apņemas ar saviem spēkiem darba rīkiem un materiāliem veikt Pasūtītāja transportlīdzekļos (autobusu un trolejbusu) “Fogmaker” ugunsdzēsības sistēmu (turpmāk – ugunsdzēsības sistēmas) apkopes, remonta un tehniskā personāla apmācību nodrošināšanu, saskaņā ar Tehnisko specifikāciju, kas ir Līguma Pielikums Nr.1 un Finanšu piedāvājumu, kas ir Līguma Pielikums Nr.2, (turpmāk – Pakalpojums).
	2. Izpildītājs nodrošina “Fogmaker” ugunsdzēsības sistēmu apkopes laikā konstatēto ugunsdzēsības sistēmas defektu novēršanu (remontu) un nepieciešamības gadījumā veic “’Fogmaker” ugunsdzēsības sistēmu remontu pēc Pasūtītāja pieteikumiem, saskaņā ar Tehnisko specifikāciju, Līguma noteikumiem un pamatojoties uz normatīvajiem aktiem. Izpildītājs “Fogmaker” ugunsdzēsības sistēmu remontam izmato tikai oriģinālas rezerves daļas.
	3. Pasūtītājam Līguma darbības laikā ir tiesības samazināt transportlīdzekļu skaitu.
	4. Izpildītāja pilnvarotā persona ar Pasūtītāja pilnvaroto personu vienojas par darbinieku skaitu, vietu un laiku, kad Izpildītājs veiks Pasūtītāja darbinieku (tehniskā personāla) apmācības “Fogmaker” ugunsdzēsības sistēmas pārbaudes un apkopes darbos, bet ne vēlāk kā 3 mēnešu laikā no Līguma spēkā stāšanās dienas.
	5. Izpildītāja pilnvarotā persona ar Pasūtītāja pilnvaroto personu vienojas par apkopes veikšanas vietu un termiņiem, transportlīdzekļu skaitu.
	6. Par remonta pakalpojuma apjomu, materiālu izmaksām un tā izpildes termiņu Pušu pilnvarotās personas vienojas, sagatavojot un abpusēji parakstot darbu aktu (turpmāk tekstā – Darbu akts).
2. **LĪGUMA CENA UN NORĒĶINU KĀRTĪBA**
	1. Līguma kopējā summa ir **EUR \_\_\_\_\_\_\_\_\_\_\_\_\_,\_\_\_\_\_ EUR** (\_\_\_\_\_\_\_\_\_\_\_\_ *euro* un \_\_\_\_\_\_\_\_\_\_ centi) bez pievienotās vērtības nodokļa (turpmāk tekstā – PVN).
	2. Ugunsdzēsības sistēmas remontdarbu veikšanas stundas cena ir EUR \_\_\_\_\_\_\_\_,00 (\_\_\_\_\_\_\_\_\_\_\_\_\_\_ *euro* \_\_\_\_\_\_\_\_\_\_\_\_ centi) bez PVN.
	3. Par ugunsdzēsības sistēmu apkopes veikšanu atbilstoši Tehniskajai specifikācijai (pielikums Nr.1) Pasūtītājs maksā Izpildītājam saskaņā ar finanšu piedāvājumā (pielikums Nr.2) noteikto cenu. Izpildītājam ir tiesības izsniegt rēķinu Pasūtītājam atsevišķi par katras ugunsdzēsības sistēmas veikto apkopi, vai noformēt vienu rēķinu par vairāku ugunsdzēsības sistēmu apkopi. Par pamatu rēķina izrakstīšanai kalpo Pušu pilnvaroto personu abpusēji parakstīts akts par ugunsdzēsības sistēmu apkopes darbu veikšanu.
	4. Izpildītāja brigādes 1 (vienas) stundas remontdarbu cenā (neieskaitot materiālus un rezerves daļas) \_\_\_\_\_\_\_\_\_\_EUR (\_\_\_\_\_\_\_\_\_\_\_\_\_eur) bez PVN ir iekļautas transporta izmaksas, apkopes laikā konstatēto bojājumu novēršana, remontdarbi saskaņā ar Pasūtītāja pieteikumu.
	5. Apmaksu par kvalitatīvi veiktajiem ugunsdzēsības sistēmas remontdarbiem Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts remonta izpildi apliecinošs dokuments.
	6. Apmaksu par darbinieku apmācībām saskaņā ar 1.4.punktā noteikto, Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts apmācību veikšanas akts.
	7. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.
	8. Remonta laikā izmantoto materiālu, rezerves daļu izmaksas tiek aprēķinātās Pakalpojuma izpildes laikā, vadoties no saskaņotā Darbu akta. Izpildītāja piedāvātā cena ugunsdzēsības sistēmas remontdarbu izpildes ietvaros izmantojamiem materiāliem un rezerves daļām nedrīkst pārsniegt vairāk kā par 10 % (desmit procentiem) attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt – no materiāla vai rezerves daļas piegādātāja, kurš attiecīgo preci piegādā Izpildītājam, noteiktās cenas. Izpildītājam ir pienākums iesniegt dokumentus, kas pamato cenu izcelsmi.
	9. Pieņemšanas – nodošanas aktos, pavadzīmēs un rēķinos Izpildītājam ir obligāti jānorāda Līguma numurs.
	10. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
3. **PAKALPOJUMA SNIEGŠANAS KĀRTĪBA**
	1. Izpildītājs apņemas nodrošināt Pakalpojuma izpildi atbilstoši Līgumam un remonta pakalpojumu atbilstoši Pušu pilnvaroto personu saskaņotajiem Darbu aktiem un termiņiem.
	2. Transportlīdzekļu ugunsdzēsības sistēmu apkopes darbi tiek veikti atbilstoši Tehniskajai specifikācijai (Pielikums Nr.1), apkopes darbu veikšanas laikus elektroniski saskaņojot ar Pasūtītāja pārstāvi. Pēc apkopes veikšanas Izpildītājs iesniedz Pasūtītāja pārstāvim aktu par ugunsdzēsības sistēmu apkopes darbu veikšanu, kurā norādīti izpildītie apkopes darbi, tajā skaitā, transportlīdzeklis, kuram veikta ugunsdzēsības sistēmas apkope, iekārtu vai ierīču nomaiņa, darbu veikšanas datums.
	3. Ja Izpildītājs ugunsdzēsības sistēmas apkopes laikā konstatē ugunsdzēsības sistēmas defektus vai Izpildītāju par defektu novēršanas nepieciešamību informē Pasūtītāja pilnvarotā persona, nosūtot Izpildītāja pilnvarotajai personai uz elektronisko pastu pieteikumu, Izpildītājs 2 (divu) dienu laikā veic ugunsdzēsības sistēmas diagnostiku un iesniedz Pasūtītāja pilnvarotajai personai Darbu aktu. Darbu aktā detalizēti pa pozīcijām jānorāda darbus un katram darbu veidam izpildes stundas, izmantotos materiālus un rezerves daļas, un to izmaksas, remonta uzsākšanas un izpildes termiņus. Darbu aktā Puses vienojas par attiecīgās ugunsdzēsības sistēmas remonta uzsākšanas un izpildes termiņu.
	4. Pēc Darbu akta saskaņošanas ar Pasūtītāja pilnvarotu personu, Izpildītājs veic attiecīgās ugunsdzēsības sistēmas remontu Darba aktā norādītajos termiņos. Ja remonta veikšanai objektīvu iemeslu dēļ (piemēram, rezerves daļu piegāde) vajadzīgs ilgāks laiks, Puses vienojas par citu remonta izpildes laiku, norādot to Darbu aktā.
	5. Izpildītājs apņemas uzsākt ugunsdzēsības sistēmas remonta izpildi tikai pēc tam, kad ar Pasūtītāja pilnvarotu personu ir saskaņots remonta apjoms, tā izmaksas un termiņi atbilstoši Darbu aktam.
	6. Pasūtītāja pilnvarotā persona, pieņemot ugunsdzēsības sistēmas remontdarbus un/vai apkopes darbus, paraksta Izpildītāja iesniegto remonta izpildi apliecinošo dokumentu (Darbu aktu un/vai aktu par apkopes veikšanu).
	7. Ja Pakalpojums ir veikts nekvalitatīvi, vai tā izpildei nepieciešamo rezerves daļu piegāde veikta nekvalitatīvi, rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta Pakalpojuma izpildi apliecinošo dokumentu (Darba aktu vai aktu par apkopes veikšanu), un 5 (piecu) darba dienu laikā sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības Līguma vai normatīvo aktu noteikumiem.
	8. Izpildītājs par saviem līdzekļiem novērš Pasūtītāja pilnvarotās personas pretenzijā norādītos trūkumus un atkārtoti nodrošina Pakalpojuma izpildi.
	9. Ja Pušu pilnvaroto personu saskaņotajā termiņā ugunsdzēsības sistēmu remontu objektīvu iemeslu dēļ veikt nav iespējams, Pušu pilnvarotās personas vienojas par izpildes termiņa pagarināšanu.
	10. Pasūtītāja pienākums ir informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi.
	11. Izpildītāja pienākums ir uzņemties atbildību par darba drošības, tehnikas un ugunsdrošības noteikumu ievērošanu Līguma izpildes procesā un par šo noteikumu neievērošanas sekām Pasūtītāja objektos.
	12. Izpildītāja pienākums ir uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laika posmā, kad šīs personas tiek nodarbinātas Pasūtītāja teritorijā Līguma izpildes ietvaros.
4. **GARANTIJAS SAISTĪBAS**
	1. Izpildītājs nodrošina sniegtajā Pakalpojuma izpildes laikā veiktajiem ugunsdzēsības sistēmu apkopes, remonta darbiem un izmantotajiem un piegādātajiem materiāliem, rezerves daļām vismaz 1 (viena) gada garantiju.
	2. Izpildītājs garantijas laikā bez atlīdzības attiecīgajai ugunsdzēsības sistēmai novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā.
	3. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts.
5. **PUŠU ATBILDĪBA**
	1. Izpildītājs apņemas sniegt kvalitatīvu Pakalpojumu saskaņā ar Līgumu un pamatojoties uz normatīvajiem aktiem. Izpildītājs apliecina, ka tam ir atļaujas (licences) Pakalpojuma sniegšanai un apņemas nodrošināt, ka ugunsdzēsības sistēmu tehnikās apkopes un remontu veiks atbilstoši kvalificēts personāls, kuram ar praktiska pieredze Līgumā noteikto darbu izpildei. Izpildītājs nodrošina, ka speciālisti, kuri Līguma izpildes laikā veic Pakalpojumus, ir speciāli apmācīti.
	2. Izpildītājs apņemas pēc Pasūtītāja pilnvarotās personas pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
	3. Izpildītājs apņemas ugunsdzēsības sistēmu bojājuma gadījumā nodrošināt Izpildītāja tehniskā personāla ierašanos Pasūtītāja norādītā adresē Pušu saskaņotā laikā.
	4. Izpildītājs uzņemas atbildību par darba drošības tehnikas un normatīvajos aktos noteikto ugunsdrošības noteikumu ievērošanu Līguma izpildes procesā un par šo noteikumu neievērošanu Pasūtītāja teritorijā.
	5. Izpildītājs uzņemas pilnu materiālo atbildību par Pasūtītāja īpašumu un/vai tam nodarītajiem bojājumiem Līguma izpildes ietvaros.
	6. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/vai bezdarbību un nodarītajiem zaudējumiem.
	7. Izpildītājs atbild par visiem bojājumiem, kas nodarīti Pakalpojuma izpildei nodotajām Pasūtītāja transporta līdzekļiem un ugunsdzēsības sistēmām.
	8. Pasūtītājs apņemas saskaņā ar Līguma noteikumiem savlaicīgi un pilnā apmērā veikt samaksu par pilnīgi un pienācīgā kvalitātē izpildītajiem Pakalpojumiem, pamatojoties uz abu Pušu pilnvaroto personu parakstītu Pakalpojuma izpildi apliecinošu dokumentu (Darbu aktu un aktu par apkopes veikšanu).
	9. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs pieprasa no Pasūtītāja maksāt Izpildītājam līgumsodu, Izpildītājs ir tiesīgs aprēķināt Pasūtītājam līgumsodu 0,1 % apmērā no kavētā maksājuma summas par katru nokavēto dienu.
	10. Par Pakalpojuma nesniegšanu Līgumā vai Pušu pārstāvju noteiktajā termiņā, Pasūtītājam ir tiesības prasīt no Izpildītāja līgumsodu 0,1 % apmērā no kavētās pakalpojuma daļas summas par katru nokavēto dienu.
	11. Par Līgumā noteikto termiņa nokavējumu Pasūtītājam ir tiesības prasīt no Izpildītāja līgumsodu 0,1 % apmērā no pakalpojuma daļas vērtības.
	12. Līgumsodu samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
	13. Aprēķinātais līgumsods jāsamaksā 15 (piecpadsmit) dienu laikā no pretenzijas saņemšanas brīža. Pasūtītājam ir tiesības Līgumsodu ieturēt no Izpildītājam izmaksājamās nauda summām. Līgumsoda samaksa neatbrīvo Puses saistību izpildes un zaudējumu atlīdzināšanas pienākuma.
	14. Līguma 5.9., 5.9. un 5.10.punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību summas.
	15. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
	16. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	17. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	18. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	19. Puses var izbeigt Līgumu pirms termiņa noslēdzot rakstisku vienošanos.
	20. Izpildītājs drīkst veikt jauna apakšuzņēmēja, kura veicamo darbu cena ir vismaz 10 000.00 *euro* no Darbu kopējās summas, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	21. Pasūtītājs izvērtē un pieņem lēmumu atļaut vai atteikt Izpildītāja apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 5.19.punktā minētajā gadījumā 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
6. **KONFIDENCIALITĀTES NOSACĪJUMI**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (preču pasūtījumiem, piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
7. **NEPĀRVARAMAS VARAS APSTĀKĻI**
	1. Puses tiek atbrīvoti no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc šī Līguma parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti.
	3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde, vai nesavlaicīga izpilde.
	4. Tai Pusei, kurš atsaucas uz nepārvaramu, ārkārtēja rakstura apstākļu darbību, 3 (trīs) darba dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk, kā par 30 (trīsdesmit) kalendārām dienām, katrai no Pusēm ir tiesības vienpusēji lauzt Līgumu Ja Līgums šādā kārtā tiek lauzta, nevienai no Pusēm nav tiesību pieprasīt no otras Puses zaudējumu atlīdzību.
8. **LĪGUMA TERMIŅŠ UN IZBEIGŠANA**
	1. Līgums stājas spēkā ar tā abpusēju parakstīšanas dienu un ir spēkā līdz saistību pilnīgai izpildei.
	2. Pasūtītājs uzdod un Izpildītājs sniedz Pakalpojumu līdz brīdim, kad ir **pagājis 1 (viens) gads** no Līguma spēkā stāšanās dienas vai līdz brīdim, kad pasūtījumu kopējais apjoms ir sasniedzis Līguma 2.1. punktā minēto Līguma kopējo darījuma summu (atkarībā no tā, kurš no nosacījumiem iestājas pirmais).
	3. Pasūtītājam ir tiesības izbeigt Līgumu, par to vienu mēnesi iepriekš rakstveidā brīdinot Izpildītāju, samaksājot Izpildītājam par faktiski izpildīto Pakalpojuma apjomu.
	4. Līguma izbeigšana nevar būt par pamatu atteikumam neievērot saistības, kas izveidojušās starp Pusēm, pamatojoties uz šo Līgumu, līdz šī Līguma izbeigšanai. Jebkuri noteikumi, kas pēc savas būtības ir spēkā pēc šī Līguma izbeigšanas saskaņā ar šo Līgumu (piemēram, garantijas saistības), paliek spēkā līdz to pienācīgai izpildei un ir saistoši abu Pušu saistību un tiesību pārņēmējiem.
9. **CITI NOTEIKUMI**
	1. Puses garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
	2. Jebkuras izmaiņas vai papildinājumi Līgumam jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu.
	3. Jautājumi, kas nav atrunāti šajā Līgumā, tiek risināti saskaņā ar spēkā esošajiem Latvijas Republikas tiesību normatīvajiem aktiem.
	4. Līguma izpildes laikā radušos strīdus Puses risina vienojoties vai, ja 30 dienu laikā vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.
	5. Kādam no šī Līguma noteikumiem zaudējot spēku tiesību normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo tiesību normatīvo aktu prasībām.
	6. Puses vienojas, ka turpmāk ar līguma izpildi saistītus jautājumus risinās šādas Pušu pilnvarotās personas:
		1. no Pasūtītāja puses - \_\_\_\_\_\_\_\_\_\_\_\_\_\_\_\_\_\_\_\_\_\_, mob.tel.: \_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_, mob.tel.: \_\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. Pušu pilnvarotās personas ir tiesīgas risināt jautājumus, kas saistīti ar Līguma izpildi, tajā skaitā nosūtīt Pakalpojuma sniegšanas pieteikumus, saskaņot Pakalpojuma izmaksas, parakstīt Pakalpojuma izpildi apliecinošos dokumentus (Darba aktus), iesniegt pretenzijas, parakstīt defektu aktus un tml. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
	8. Par Līguma 3.11.punkta izpildi atbildīga Pasūtītāja\_\_\_\_\_\_\_\_\_\_\_\_\_\_\_\_\_;
	9. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otrai Pusei.
	10. Līgums ar tā pielikumiem sagatavots un parakstīts elektroniski, izmantojot drošu elektronisko parakstu un satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
10. **PUŠU REKVIZĪTI UN PARAKSTI**

|  |  |  |  |
| --- | --- | --- | --- |
|

|  |
| --- |
|  **Pasūtītājs:** |
| RP SIA „RĪGAS SATIKSME”juridiskā adrese Kleistu iela 28, Rīga LV-1067biroja adrese Vestienas iela 35, Rīga LV-1035Vien.reģ.Nr. 40003619950AS „Citadele Banka”Kods PARXLV22Konts LV56PARX0006048641565 |

 \_\_\_\_\_\_\_\_\_\_\_\_\_\_\_\_\_\_/ /  |  **Izpildītājs:** “\_\_\_\_\_\_\_\_\_\_\_”Juridiskā adrese: Biroja adrese: Vien.reģ.Nr. Bamka: Kods Konts  \_\_\_\_\_\_\_\_\_\_\_\_\_\_\_ / / |

DOKUMENTS IR PARAKSTĪTS AR DROŠU ELEKTRONSIKO PARAKSTU UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Aizpilda ņemot vērā 3.1. un 3.2.pielikumu. [↑](#footnote-ref-2)
3. Aizpilda ņemot vērā 3.1. un 3.2.pielikumu. [↑](#footnote-ref-3)